b'\n_START_ARTICLE_\nPremiul Nobel pentru Fiziologie sau Medicin\xc4\x83\n_START_SECTION_\nPremiul\n_START_PARAGRAPH_\nPremiul const\xc4\x83 \xc3\xaen o medalie de aur, o diplom\xc4\x83 decorat\xc4\x83 care enumer\xc4\x83 numele laureatului \xc8\x99i motivul acord\xc4\x83rii \xc8\x99i un premiu \xc3\xaen bani. Ceremonia de acordare are loc la Sala de Concerte din Stockholm.\n_START_SECTION_\nMedalia\n_START_PARAGRAPH_\nMedaliile au fost b\xc4\x83tute la monet\xc4\x83ria suedez\xc4\x83, Myntverket p\xc3\xa2n\xc4\x83 \xc3\xaen anul 2010, \xc3\xaen 2011 la monet\xc4\x83ria Norvegiei, iar din 2012 contractul a fost atribuit  companiei Svenska Medalj AB \xc8\x99i sunt m\xc4\x83rci \xc3\xaenregistrate ale funda\xc8\x9biei Nobel. _NEWLINE_Obversul medaliei \xc3\xael \xc3\xaenf\xc4\x83\xc8\x9bi\xc8\x99eaz\xc4\x83 pe Alfred Nobel \xc3\xaen profil, privind spre st\xc3\xa2nga cu anul na\xc8\x99terii \xc8\x99i mor\xc8\x9bii sale, cu un design u\xc8\x99or diferit pentru premiul pentru pace \xc8\x99i economie, iar reversul medaliei difer\xc4\x83 \xc3\xaen func\xc8\x9bie de premiu. Medalia premiilor pentru fizic\xc4\x83, chimie \xc8\x99i literatur\xc4\x83 au reversul identic, pentru premiul pentru fiziologie \xc8\x99i medicin\xc4\x83 reversul \xc3\xaenf\xc4\x83\xc8\x9bi\xc8\x99eaz\xc4\x83 Geniul medicinei \xc3\xaenf\xc4\x83\xc8\x9bi\xc8\x99at\xc4\x83 de o femeie, cu o carte deschis\xc4\x83 \xc3\xaen poal\xc4\x83, str\xc3\xa2ng\xc3\xa2nd apa care curge din o st\xc3\xa2nc\xc4\x83 pentru a potoli setea unei fete bolnave. Inscrip\xc8\x9bia de pe reversul medaliei provine din Eneida lui Virgiliu: \xe2\x80\x9eInventas vitam juvat excoluisse per artes\xe2\x80\x9d, care se traduce prin \xe2\x80\x9einven\xc8\x9biile \xc3\xaembun\xc4\x83t\xc4\x83\xc8\x9besc via\xc8\x9ba \xc3\xaenfrumuse\xc8\x9bat\xc4\x83 de c\xc4\x83tre art\xc4\x83\xe2\x80\x9d._NEWLINE_Medalia a fost confec\xc8\x9bionat\xc4\x83 p\xc3\xa2n\xc4\x83 \xc3\xaen 1980 din aur de 23K, dar ulterior ele au fost din electrum, sau aur verde de 18K, placate cu aur de 24K. Greutatea medaliei este de 175 de grame.\n_START_SECTION_\nDiploma\n_START_PARAGRAPH_\nLaurea\xc8\x9bii premiului primesc o diplom\xc4\x83 \xc3\xaenm\xc3\xa2nat\xc4\x83 de c\xc4\x83tre regelui Suediei, cu un design unic realizat pentru fiecare dintre laurea\xc8\x9bi. Diploma are formatul de diptic, cu dou\xc4\x83 p\xc4\x83r\xc8\x9bi, st\xc3\xa2ng\xc4\x83 care con\xc8\x9bine grafic\xc4\x83 \xc8\x99i text, iar partea dreapt\xc4\x83 textul diplomei \xc3\xaen suedez\xc4\x83 \xc8\x99i numele laureatului de obicei \xc3\xaen cerneal\xc4\x83 ro\xc8\x99ie. Diploma are dimensiunea de 23x35 cm.'